الفيديو بتاع البابا شنوده لما قال الآب غير الابن والإبن غير الآبهو بردو مش قصده ان احنا بنؤمن ب ٣ آلهههو يقصد ان دور الآب غير دور الابن غير دور الروح القدس زي الانسان مثلا عنده روح وجسد ونفس جسد اللي انت عايش بيه و النفس دي افكارك و شخصيتك كل واحد ليه دور بس فالآخر هما حاجه واحده كلهم!
طيب ركزي معايا يا رنا. خلينا نتفق ان دا مش كلام البابا شنودة بس، دا كلام أي واحد قرأ أ-ب لاهوت مسيحي. الناس اللي قالت ان الآب هو الابن= الكنيسة حكمت عليهم بالكفر والهرطقة. تعالي نتفق على كذا حاجة الاول وبعدين نشوف المثال اللي قلتيه ينطبق عالثالوث ولا لأ. اول حاجة: الأقنوم كائن إلهي، شخص إلهي. مين قال الكلام دا؟  دا كلام الأنبا بيمن أسقف ملوي، وكلام الانبا رافائيل أسقف عام كنائس وسط القاهرة، وكلام الأنبا بيشوي، وأخيرا: البابا شنودة. انا بذكر لك آباء انتي تعرفيهم، بعيدا عن المراجع الانجليزية أو القواميس اللغوية. ولو عاوزة ابعتلك كلام اي أب منهم باسم الكتب ورقم الصفحة وصورتها كمان، عشان تتأكدي بنفسك، ابعتي سؤال. وانتي بتؤمني بكام أقنوم؟ 3 أقانيم. يعني 3 كائنات إلهية، 3 أشخاص إلهية. انتي شايفة دا استنتاج مش حاجة صريحة؟ تعرفي القديس كيرلس الكبير (عامود الدين) ؟  قال نصّا: الآب والابن كيانان. وقال: الآب والابن اثنان عدديا. تعرفي القديس أمبروسيوس أسقف ميلان؟ دا قديس معروف، واستشهد بيه الانبا بيشوي في كتابه "100 سؤال وجواب في العقيدة المسيحية الأرثوذكسية"  المهم.. القديس دا بيقول ان السابيليين (أصحاب هرطقة سابيليوس) مش مؤمنين، لانهم قالوا أن الآب والابن شخص واحد. متخيلة؟ القديس بيكفرهم عشان قالوا الآب والابن شخص واحد مش شخصين.  الكلام دا فين؟  في كتاب شرح الإيمان المسيحي. لو عاوزة اصورلك الصفحة واذكرلك بالرقم وكل حاجة، مفيش مشكلة. اطلبي. كدا طلعنا بإيه من الكلام دا ؟ ان الأقانيم 3 كائنات إلهية، 3 أشخاص إلهية. تمام؟ نيجي للمثال. بتقولي روح وجسد ونفس .. هل روحي إنسان كامل؟ لا طبعا. هل جسدي إنسان كامل؟  لا طبعا. إنما في الثالوث انتي بتقولي: الآب إله كامل. الابن إله كامل. انا متفق معاكي، كل واحد منهم له دور. لكنهم كام كائن في الآخر ؟ 3 كائنات. تيجي نقرأ كلام الانبا بيشوي ؟ ((ولا يغيب عن بالنا في كل ذلك أن الآب لم يتجسد ولم يُصلب وهكذا أيضا الروح القدس، فالابن فقط هو الذي قام بهذا الدور.)) شايفة؟  الابن فقط هو من تجسد. الآب لم يتجسد. الروح القدس لم يتجسد. يبقوا كائن واحد؟ دا كلام يقوله ناس عاقلة؟ لا والله، وزي ما قلتلك، الآباء كــــفّروا اللي يقول ان ربنا شخص واحد. وسؤالي ليكي: اذكري فرق واحد بين مشرك بيعبد اكتر من إله، وبين مسيحي بيعبد 3 كائنات إلهية. كائن منهم تجسد، والاتنين التانيين متجسدوش. كائن منهم كان ذبيحة، والاتنين التانيين مكانوش ذبيحة ! كائن منهم جلس عن يمين التاني! اقري كدا:  مزمور 110 (قال الرب لربي: اجلس عن يميني) مرقس 16: 19 (ثم ان الرب بعدما كلمهم ارتفع الى السماء وجلس عن يمين الله) واخدة بالك؟  الرب كلم رب تاني. الرب جلس عن يمين رب تاني. طيب إيه الفرق بين اللي يعتقد كدا، وبين المشرك بالله؟